เป็นตกขาวทุกวันเลยค่ะ มีสีใส สีเหลืองอ่อน ปกติทั่วไป ไม่มีกลิ่น ไม่มีอาการคัน แต่เป็นทุกวันเลยค่ะ เกิดจากอะไรคะ เคยเป็นสีเหลือง+เขียวค่ะ เคยไปหาสูติแล้ว ได้ยามากินแล้ว อาหารตกขาวที่ติดเชื้อก็หายไป แต่ตอนนี้เป็นตกขาวทุกวันเลยค่ะ เปื้อนกางเกงในทุกวันเลย ไม่มีกลิ่น ไม่มีอาการคัน สีขาวปกติทั่วไปค่ะ
สวัสดีค่ะ หากเป็นตกขาวสีขาว ไม่มีกลิ่น ไม่คัน น่าจะเป็นตกขาวที่เกิดในคนปกติ ไม่จำเป็นต้องทำการรักษาแต่หากตกขาวมีลักษณะเปลี่ยนไปเช่นมีจำนวนมากขึ้นเรื่อยๆ และคัน อาจมีกลิ่นเหม็นผิดไปจากปกติ หรือ ตกขาวสีเขียวหรือเหลือง อันนี้อาจมีช่องคลอดติดเชื้อ ควรพบสูตินรีแพทย์เพื่อตรวจอย่างละเอียดและรับยาฆ่าเชื้อการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ในช่วงที่มีตกขาวมากสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์